tomron87/hebrew-wikipedia-sentences-corpus huggingface dataset:
במהלך הפסטיבל באוטרכט נפל הדי ג'יי פול ואן דייק מהבמה ונפצע, ובעקבות זאת נסגרה הבמה המרכזית.
באביב 2017 צוין הפרק ה־800 תחת הסלוגן "I Live For That Energy".
האירועים המרכזיים נערכו באוטרכט ובמיאמי.
לאחר הפסקה של שנתיים חזר האירוע ב־3–4 במרץ 2023 תחת הסלוגן "Reflexion" לאולם Jaarbeurs באוטרכט.
ב־23–24 בפברואר 2024 התקיים האירוע לראשונה ברוטרדם, בהיכל האירועים Rotterdam Ahoy (אהוי רוטרדם), תחת הסלוגן "Destination".
ב־21–22 בפברואר 2025 התקיים האירוע שוב ב־Rotterdam Ahoy, תחת הסלוגן "Transformation".
בקטגוריית Tune Of The Year ("שיר השנה", בקיצור TOTY) נבחר מדי דצמבר "שיר השנה" של התוכנית.
הבחירה נעשית על סמך הצבעה של מאזיני A State of Trance שנמשכת מספר שבועות, והמצעד משודר בפרק מיוחד וארוך.
Abbey Road (אבי רוד) הוא אלבום האולפן ה-12 של להקת הרוק הבריטית הביטלס שיצא ב-26 בספטמבר 1969 על ידי אפל רקורדס, חברת ההפקות של הלהקה עצמה.
זהו האלבום האחרון שהוקלט בפועל על ידי הביטלס והפקתו היא היצירה האחרונה שהלהקה יצרה בשלמותה, ונחשב על ידי רבים לאלבום אייקוני וההצלחה המסחרית הכי גדולה של הלהקה, שהיווה אבן דרך בתרבות הרוק, ובמוזיקה בכלל.
אמנם האלבום Let It Be יצא לאור לאחר אבי רוד, אך למעשה הוא הוקלט לפניו.
הסינגל הכפול ממנו, "Come Together" לצידו של "Something", יצא באוקטובר והיה במקום הראשון בבילבורד הוט 100 בארצות הברית.
האלבום דורג במקום ה-14 ברשימת 500 האלבומים הגדולים בכל הזמנים של מגזין המוזיקה רולינג סטון.
האלבום נקרא על שם הרחוב בו שכנו אולפני ההקלטה של חברת EMI, שם הוקלט האלבום.
והתמונה שהפכה לאייקונית שעל העטיפה צולמה ברחוב זה, ליד האולפנים.
בעקבות הצלחת האלבום הוחלף שם האולפן בשנת 1970 מ'אולפני EMI' ל'אולפני אבי רוד'.
האלבום "Let It Be", שהוקלט בתחילת 1969, נכתב בתקופת מתח רבה ולכן רובו עצוב ואינטימי והוא נגנז על ידי הלהקה עד לשלב מאוחר יותר.
פול מקרטני הציע למפיק הביטלס ג'ורג' מרטין שהלהקה תחזור לעשות אלבום "בדרך שעשינו זאת פעם", בלי הקונפליקטים הרבים שהתחילו מאז הקלטות האלבום "The Beatles" (ידוע בכינויו "האלבום הלבן").
מרטין הסכים, אבל תחת התנאי המחמיר שכל הקבוצה - בייחוד ג'ון לנון - ירשו לו להפיק את התקליט באותו האופן כמו האלבומים הקודמים ושתהיה משמעת באולפן ההקלטות.
הסשנים הראשונים ל-Abbey Road התחילו ב-22 בפברואר 1969, רק שלושה שבועות לאחר סיום הקלטות Get Back (שמו המקורי של האלבום Let It Be).
שם, הלהקה התחילה להקליט את "I Want You (She's So Heavy)" יחד עם הליווי של בילי פרסטון על ההאמונד.
לאחר מכן הלהקה לא הקליטה כלום עד לאפריל בגלל המחויבות של רינגו סטאר לסרט שהצטלם אליו בתקופה, הנוצרי הקסום .
אחרי עבודה מעטה באותו החודש והקלטת "You Never Give Me Your Money" ב-6 במאי, הלהקה לקחה הפסקה של שמונה שבועות עד ה-2 ביולי ואז המשיכה בהקלטות לאורך יולי ואוגוסט.
Come Together נכתב במקור לקמפיין של טימותי לירי למושל קליפורניה נגד רונלד רייגן.
השיר נחשב כבד למדי, באופן לא אופייני לביטלס, בעל חיספוס בלוזי ותפקיד גיטרה בס של מקרטני.
השירה של לנון הוקלטה באמצעות אלתורי אולפן שנחשבו חדשניים אז (היום מסוגל לבצע זאת כל מכשיר אפקטים דיגיטלי).
השיר השני, Something, הוא בלדת אהבה שכתב ג'ורג' האריסון.
לנון חשב ש-Something הוא השיר הטוב ביותר באלבום ומקרטני מחשיב אותו כשיר הטוב ביותר שהאריסון אי פעם כתב.
השיר שוחרר בהמשך כסינגל כפול עם ליוויו של Come Together, מה שהופך אותו לשיר היחיד של האריסון שהיה לאיי-סייד של הביטלס.
הסינגל הגיע למקום הראשון של בילבורד הוט 100 בארצות הברית ומדינות רבות אחרות.
לאחריו מגיע השיר Maxwell's Silver Hammer, שיר ילדותי ועליז של מקרטני, על אף שהוא עוסק ברוצח סדרתי מטורף.
השיר נכתב אחרי הנסיעה של הביטלס להודו ב-1968 ולא נכנס לאלבום הלבן.
לפי טכנאי הקול של הביטלס ג'ף אמריק, לנון אמר על השיר שהוא "עוד ממוזיקת הסבתא של מקרטני" ועזב את ההקלטות.
להאריסון גם נמאס מהשיר, באומרו "היינו צריכים לנגן אותו שוב ושוב עד שפול אהב את זה.
רינגו סטאר היה יותר סימפטתי לשיר.
"זו הייתה מוזיקת סבתות", הוא הודה, "אבל היינו צריכים כזו דברים כאלו על האלבום שלנו כדי שאנשים אחרים ירצו להקשיב".
Darling הוא מחווה של מקרטני לבלדות של שנות ה-50, בה נעשה שימוש בצליל באס בסגנון מוטאון.
לאחר צאת האלבום אמר לנון במספר ראיונות כי לדעתו הוא היה מבצע טוב יותר את השיר.
Octopus's Garden היא יצירתו הכתובה היחידה של רינגו סטאר באלבום והשיר השני שרינגו אי פעם כתב.
השיר מספר על תמנון החי מתחת לים והוא מבוצע בקולו הליצני והעליז של סטאר, משרה תחושה מבודחת וקלילה.
השיר החותם את צידו הראשון של התקליט, I Want You (She's So Heavy), מהווה ניגוד לשירים שבאו לפניו.
אורך שיר אופייני של הביטלס נע בין דקה וחצי ל-3 דקות, אך אורכו של שיר זה הוא כמעט 8 דקות.
זהו שיר אפל וכבד יחסית עם תמצית קטנה של רוק כבד.
בשיר הזה ניסו הביטלס להשתמש במגוון טכניקות הקלטה שבזמן ההקלטה נחשבו חדישות, כגון הקלטה בערוצים, ריבוי קולות, שימוש בכלים לא קונבנציונליים כאורגן וסינטיסייזר ועוד.
השיר מורכב משני חלקים - בראשון, חוזר לנון על השורה "I want you so bad, it's driving me mad" מספר רב של פעמים, לצלילי מקצב סולידי שמזכיר לעיתים את סנטנה.
בפזמון, אומר לנון בקול רם את המשפט "She's so heavy" על רקע קצב אינטנסיבי ומאיים יותר.
לאחר מכן חוזר הבית במקצב שונה במקצת, ואחריו - הפזמון, שנמשך למעשה עד סוף השיר, במשך למעלה מ-3 דקות - וחוזר על עצמו פעם אחר פעם, כאשר לקראת הסוף מופיע רעש סטטי מוזר וצורם (רעש לבן), שבולע את הכלים האחרים.
מי ששומע קטע זה של השיר יכול להבין שזה הרוק הכבד, שרק קיבל את צורתו באותה תקופה.
לאחר 7 דקות ו-47 שניות נפסק השיר במפתיע.
צידו השני של האלבום נפתח בחזרה לסגנון המוכר של הביטלס.
אחרי הכובד המפתיע והאפל של I Want You, ולאחר ההפסקה הפתאומית של המוזיקה, נשמעים צלילים מלודיים בפתיחת השיר Here Comes The Sun, שיר אביבי ואופטימי, אחד מחיבוריו הבולטים של האריסון עבור הביטלס.
השיר הבא, Because, הוא שיר המציג את שיא ההרמוניה הווקאלית שהביטלס הגיעו אליה כלהקה.
זהו שיר פילוסופי העוסק בחיים ובאהבה.
בפתיחה מנוגן קטע בצ'מבלו על ידי מפיק האלבום ג'ורג' מרטין, שנשמע דומה מאוד ליצירות הקלאסיות של המאה ה-18 (ולקטע הרוק הכבד המנוגן בסוף הצד הראשון של התקליט).
אכן, את ההשראה לפתיחה קיבל לנון לאחר שצפה ביוקו אונו מנגנת על פסנתר יצירה של בטהובן.
אחרי שיר זה מתחילה שרשרת שירים המקושרים אחד לשני כמעט עד סופו של האלבום.
המחרוזת הזו ידועה בשם "Abbey Road Medley" אשר נמשכת 16 דקות.
You Never Give Me Your Money מתחיל כבלדה עם צלילים נוגים של פסנתר וגיטרה, ובהמשך הופך לקופצני ו"רוקי".
השיר מסתיים לצלילי חשיכה - קולות לילה וצרצרים, שמהווים קישור ורקע לתחילת השיר הבא - Sun King.
לאחר פתיחה של גיטרות וצלילי בס גבוהים, מגיע אקורד ווקאלי הרמוני של לנון ומקרטני ולאחריו הבית היחיד בשיר, המדבר על זריחת השמש, ומורכב, לצד אנגלית, גם מערב רב של מילים באיטלקית, ספרדית ופורטוגזית וכן בג'יבריש, שלרובן אין משמעות אמיתית.
השיר מתמזג באופן ישיר לשיר Mean Mr.
Mustard, שיר שמח המתאר את קורותיו של האדון האקסצנטרי, ומיד לאחריו - Polythene Pam המתאר את מעלליה של אחותו של אותו אדון, שהיא למעשה שירלי, אחותו של ג'ון לנון.
לאחריו מופיע Golden Slumbers, שיר ערש (מילולית: אלו הם קרומי השינה העוטפים את העין), המתחבר ישירות לשיר Carry That Weight.
שיר זה מורכב למעשה משורה אחת ויחידה, שלאחריה מופיע בית נוסף של השיר You Never Give Me Your Money שפתח את המחרוזת, וכן אותם אקורדים שמסיימים אותו.
השיר הבא באלבום הוא השיר הקצבי The End.
בחלקו הראשון משתעשעים לנון, מקרטני והאריסון באלתורים על הגיטרות, כל אחד בתורו, וכן סולו התופים היחיד של רינגו סטאר בכל הקלטות הביטלס.
בחלקו השני, לאחר פאוזה קצרה של פסנתר, נשמע המשפט המסכם - "And in the end, the love you take is equal to the love you make" (בסופו של דבר, האהבה שאתה מקבל שווה לאהבה שאתה נותן).
אחרי משפט זה, נשמע מצלול של קולות: אורגן, גיטרות, כלי נשיפה ומיתר המסתיים באקורד רב רושם.
Mustard ו-Polythene Pam 'היה אמור להיות עוד שיר קצרצר בשם Her Majesty, למעשה 23 שניות של ליריקה מהירה של פול מקרטני.
מקרטני החליט בסופו של דבר לחתוך את השיר הזה החוצה מרצף השירים והורה לטכנאי להפטר ממנו.
הטכנאי, לעומת זאת, קיבל הוראות שלא לזרוק לעולם חומר מוקלט של הביטלס, ושמר את השיר הקצרצר לשימוש מאוחר יותר.
לכאורה, אין דרך מרשימה מזאת לסיים את האלבום האחרון של הביטלס.
אך לחברי הלהקה הייתה הפתעה: בסוף השיר The End יש כ-20 שניות של שקט מוחלט -המטעה את המאזינים לחשוב שהאלבום הסתיים.
לאחר מכן נשמע אקורד פתאומי וחזק, ולאחריו אותו שיר שנחתך על ידי מקרטני - Her Majesty.
האקורד המפתיע אינו אלא סיומו של השיר Mean Mr.
לאחר 23 שניות שבהן פול מקרטני מדבר על הוד מעלתה, נקטע השיר במפתיע, בדיוק כמו בסוף השיר I Want You בצידו הראשון של האלבום.
עטיפת האלבום עוצבה על ידי ג'ון קוש, שבזמנו עבד באפל רקורדס.
התמונה צולמה בידי איאן מקמילן .
זוהי עטיפת האלבום היחידה של הביטלס בבריטניה שלא מציגה את שם הלהקה או את שם האלבום בעטיפתה הקדמית, מה שהיה רעיונו של קוש, על אף ש-EMI טענו שהאלבום לא יימכר בלי האינפורמציה הזו.
מאוחר יותר, הוא הסביר "לא היינו צריכים לכתוב את שם הלהקה על העטיפה...
הם היו הלהקה הכי מפורסמת בעולם".
כמו באלבומים הקודמים של הלהקה, גם באלבום זה השקיעו חברי הלהקה בצורה האמנותית של העטיפה.
מאמיני תאוריית הקשר על מותו של פול מקרטני מוצאים בעיצוב העטיפה רמזים רבים לכך שפול מת: על אלבום העטיפה נראים חברי הלהקה חוצים את הרחוב בו ממוקם האולפן שלהם כאשר כולם פוסעים כשרגלם השמאלית קדימה, מלבד מקרטני.
עוד סימן, הוא מכונית שנוסעת לכיוון פול.
סימן נוסף, פול חוצה את המעבר בעיניים עצומות הרומזות על מותו.
יש המוצאים רמזים נוספים במכוניות ולוחיות הרישוי הנראות ברקע.
התמונה של הביטלס על מעבר החציה הפכה לאחת התמונות המוכרות ביותר אי פעם.
המעבר הוא יעד פופולרי למעריצי הביטלס, ומצלמת רשת החלה לפעול שם מ-2011. בדצמבר 2010, המעבר הפך לרשום מדרגה II על "החשיבות הפופולרית וההיסטורית שלו"; אולפני אבי רוד קיבלו סטטוס דומה מוקדם יותר באותה שנה.
עטיפת האלבום מהעטיפות המפורסמות ביותר, ופוסטר התמונה נמכר עד היום במאות אלפי עותקים.
המקום בו צולמה העטיפה הפך לאתר תיירות, ואנשים רבים מגיעים להצטלם על אותו מעבר חצייה, שעליו הצטלמו הביטלס לעטיפת תקליט זה.
פרודיות רבות המחקות את העטיפה התפרסמו, כגון תקליט הופעה חיה בשם "Paul is Live" משנת 1993 שהוציא מקרטני ועל עטיפתו מחווה לעטיפת "Abbey Road" בשילוב במחאה כנגד תאוריות הקשר: בעטיפה נראה אותו רחוב ובמרכזו פול רץ עם כלב.
Abandonware הוא כינוי לתוכנות מחשב או משחקי מחשב שאינן נמכרות יותר או נתמכות על ידי בעלי זכויות היוצרים שלהן.
לעיתים, קטגוריה זו משויכת לכל תוכנה מעל גיל מסוים, כשפרק הזמן המוסכם הוא לרוב ארבע שנים.
למונח אין בסיס חוקי; הגדרתה של תוכנה כלשהי כ-Abandonware לא הופכת את העתקתה או הפצתה בחינם לחוקית.
אלמלא היוצרים המקוריים הגדירו את התוכנה ברשות הכלל, תוכנות הנקראות Abandonware נחשבות בעיני החוק כקניין רוחני של יוצריה ומכוסות תחת חוק זכויות היוצרים עד שזכות היוצרים עליה פגה.
הסוג השכיח ביותר של Abandonware הוא משחקי מחשב ומשחקי קונסולות.
עבור רוב המשחקים הללו יש להשתמש באמולטור מתאים מכיוון שאמולציית ה-DOS של כל משפחות ה-Windows לאחר Windows ME אינה טובה מספיק.
מוזיאונים, ארגונים עצמאיים כגון ארכיון האינטרנט, פורומי מעריצים, ואתרי אינטרנט כדוגמת מסע אל העבר מפיצים ומספקים תמיכה טכנית לתוכנות Abandonware כדרך לשמר אותן לדורות הבאים.
בישראל נהוג לכנות משחקי Abandonware בכינוי "משחקי נוסטלגיה", אף על פי שמשחקי נוסטלגיה רבים עדיין נמכרים.
A עד Z (בשמו המלא באנגלית: Geographers' A–Z Street Atlas: "אטלס הרחובות A עד Z של הגאוגרף") הוא כינוים של אטלסי הרחובות של הממלכה המאוחדת.
הידוע מבין אטלסים אלה, היה אטלס הרחובות (ספר המכיל מפות הרחובות ורשימת הרחובות) של העיר לונדון שפורסם בשנת 1936 על ידי פיליס פירסאל.
החברה שנוסדה על ידה הפכה לחברה המובילה בפרסום מפות ערים בבריטניה.
עד לאחרונה, אטלסי המפות שפורסמו על ידי A עד Z לא נשאו את תאריך הפרסום, ועל כן קיים קושי רב בתיארוך הפרסומים השונים.
ידוע כי המפה הראשונה פורסמה בשנת 1936 וכי לא פורסמו עדכונים בין השנים 1939–1945 בשל מלחמת העולם השנייה.
מרבית תיארוך המפות מתבצע על ידי בדיקת כתובת בית ההוצאה שהשתנתה מספר פעמים, ועל בדיקה סיזיפית של השינויים שנעשו ברחובות לונדון והתאמת המפות אליהן.
Abaqus היא תוכנה מסחרית עבור פתרון בעיות הנדסיות בשיטת אלמנטים סופיים, שפותחה על ידי סמוליה - SIMULIA, ענף בחברת Dassault System.
המוצר פופולרי בתעשייה (חברות ענק כמו בואינג משתמשות בו) ובאקדמיה לצורכי מחקר בתחומים שונים, התוכנה נמכרת על ידי חברת ADCOM ישראל.
Abaqus מכילה 3 מוצרי ליבה:
Abaqus/Standard - מערכת המיועדת לפתור בעיות כלליות על ידי אלמנטים סופיים בצורת סכימת אינטגרציה סתומה.
Abaqus/Explicit - מערכת המיועדת לפתור בעיות דינמיות לא ליניאריות וקווזי ליניאריות על ידי סכימת אינטגרציה מפורשת.
Abaqus/CAE - מספקת עיבוד מקדים (בניית מודל, רישות, תכונות חומר וכו') והדמיה של המודל והתוצאות וממשק גרפי.
Abaqus משתמשת בשפת פייתון כשפת סקריפט עבור כתיבת סקריפטים פנימיים.
Abacab הוא האלבום האחד עשר של להקת ג'נסיס, אשר יצא לאור בספטמבר 1981. זהו האלבום השני של הלהקה שהגיע למקום הראשון במצעד האלבומים הבריטי למשך 27 שבועות.
האלבום מזכיר את סגנונו של האלבום הקודם, Duke, פופ-רוק עם רוק מתקדם.
עטיפת האלבום עוצבה על ידי ביל סמית' שיעצב גם את עטיפת אלבום האולפן הבא של הלהקה.
האלבום זכה להצלחה גדולה, וצבר איתו קהל מעריצים חדש, אך "הבריח" את המעריצים של התקופה ה"פרוגרסיבית" של הלהקה.
מייקל ראת'רפורד - גיטרה בס, גיטרה
"A Whiter Shade of Pale" (תרגום מילולי: גוון בהיר יותר של חיוורון, בישראל התפרסם השיר בשם: "בהיר יותר מחיוורון") הוא שיר הבכורה של להקת הרוק הבריטית פרוקול הארום, אשר פורסם במקור ב-12 במאי 1967. השיר הגיע למקום הראשון במצעד הסינגלים הבריטי ב-8 ביוני 1967, ונשאר במקום הראשון במשך שישה שבועות.
כמו כן השיר הגיע למיקום החמישי במצעד הבילבורד האמריקני.
הסינגל שייך לקבוצה מצומצמת של כ-30 סינגלים שמכרו לאורך השנים מעל ל-10 מיליון עותקים ברחבי העולם.
השיר דורג במקום ה-57 ברשימת 500 השירים הגדולים בכל הזמנים של המגזין רולינג סטון.
הטקסט המקורי של השיר הכיל ארבעה בתים, ולמרות זאת רק שני הבתים הראשונים נכללו בהקלטה המקורית של השיר.
הלהקה נהגה לבצע את הבית השלישי של השיר בהופעות החיות, ואת הבית הרביעי ביצעה רק לעיתים נדירות.
מנגינת הליווי של השיר, אשר נוגנה על אורגן האמונד, נכתבה בהשראת שתי יצירות של יוהאן סבסטיאן באך – "אריה על מיתר סול", ו"קנטטה מס' 140: התעוררנה!, קורא הקול" (Wachet auf, ruft uns die Stimme).
השיר גם הושפע במידה מסוימת משירו של פרסי סלדג' "When a Man Loves a Woman".
נגן האורגן לשעבר של הלהקה, מתיו פישר, שביצע את נגינת האורגן בשיר, הגיש בשנת 2005 תביעה בבית המשפט העליון הבריטי נגד גארי ברוקר (הזמר של הלהקה) והמו"ל שלו, בטענה כי הוא היה שותף בכתיבת השיר וכי הוא זכאי לתמלוגים.
בעקבות כך, פישר ערער בהמשך על קביעה זו בבית הלורדים ולבסוף ב-30 ביולי 2009 בית הלורדים פסק לטובתו של פישר.
לאורך השנים הוקלטו גרסאות כיסוי רבות לשיר, כאשר בין המבצעים הבולטים ביותר היו ג'ימי קאסטור, אנני לנוקס, ג'ו קוקר, מייקל בולטון, רינגו סטאר, בוני טיילר, האחים אברלי, שרה ברייטמן ופרסי סלדג'.
Ab urbe condita הוא ביטוי לטיני שמשמעותו היא "לייסודה של העיר" (רומא), אירוע המיוחס באופן מסורתי לשנת 753 לפנה"ס.
מספר היסטוריונים רומיים עשו שימוש בביטוי כשיטת תיארוך לתולדות העיר, אולם השימוש בשיטה לא היה גורף.
שיטות תיארוך נפוצות יותר ציינו את שמותיהם של שני הקונסולים שכיהנו באותה שנה (לאחר סיום תקופת המלוכה וייסודה של הרפובליקה הרומית) או את שנת שלטונו של הקיסר.
התאריך המקובל להיווסדה של רומא, 21 באפריל 753 לפנה"ס, חושב בידי המלומד הרומאי וארו במאה הראשונה לספירה שקבע כי השנה הראשונה בה כיהנו קונסולים (שכהונתם שימשה לתיארוך כאמור) הייתה שנת "245 להיווסדה של העיר".
בכך קיבל וארו את חישוביו של דיוניסיוס מהליקרנסוס שקבע כי המלוכה הרומית נמשכה 244 שנים מייסוד העיר.
על אף שאין תימוכין מדעיים לתיקוף זה, ואף הוצעו תיארוכים שונים, התקבע תיארוכו של וארו כמקובל.
החל מימיו של הקיסר קלאודיוס (מלך 41–54) ואילך, חישוביו של וארו את קורות הימים קנו להם אחיזה והתבססו על פני חישוביהם של אחרים בני זמנו.
ציון היווסדה של רומא הפך לכלי תעמולה אימפריאלי חשוב החל מחגיגות הפאר שערך קלאודיוס בשנת 48 לרגל 800 שנה להיווסדה.
חגיגות דומות ערכו הקיסרים אדריאנוס ואנטונינוס פיוס בשנים 121 ו-147–148 בהתאמה.
בשנת 248 ערך פיליפוס הערבי את משחקי המאה לחגיגות שנת האלף של רומא.
לאחר התנצרותה של האימפריה הרומית, ובמיוחד לאחר ימיו של קרל הגדול, התבססה ספירת הנוצרים כמערכת התיארוך המועדפת.
Abandon (לנטוש) הוא אלבומה השישה עשר של להקת הרוק הבריטית דיפ פרפל שיצא לאור ביולי 1998. באלבום משתתף בפעם האחרונה החבר המייסד של הלהקה ג'ון לורד.
האלבום הוקלט בשנים 1997–1998, וסיבוב ההופעות שלו זכה להצלחה רבה.
בדומה לאלבום הקודם, שם האלבום הוא משחק מילים, כש"Abandon" (לנטוש) מורכב מהמילים "A Band On" שמשמש כקיצור ל"A Band On Tour" (בתרגום חופשי: "להקה בסיבוב הופעות").
באופן לא אופייני לדיפ פרפל, האלבום מכיל גרסת כיסוי לשיר של עצמם, "Bloodsucker" שנכלל באלבומם Deep Purple in Rock (שם השיר שונה באלבום ל"Bludsucker").
כל השירים נכתבו על ידי איאן גילן, רוג'ר גלובר, ג'ון לורד, איאן פייס וסטיב מורס, מלבד השיר "Bludsucker" שנכתב על ידי ריצ'י בלקמור, גילן, גלובר, לורד ופייס
רוג'ר גלובר – גיטרה בס
ג'ון לורד – קלידים, עוגב
A Year Without Rain (בעברית: "שנה ללא גשם") הוא אלבום האולפן השני של הלהקה האמריקאית סלינה גומז & הסצנה.
האלבום יצא ב-21 בספטמבר 2010, על ידי חברת התקליטים הוליווד רקורדס.
ביצירת האלבום השתתפו מפיקים ופזמונאים שונים, אשר עשו זאת גם כן בשנת 2009, באלבום הבכורה של הלהקה, Kiss & Tell.
עקב הצלחת הסינגל, "Naturally", שנכלל באלבום הקודם, החליטה הלהקה להוציא אלבום המכיל ברובו את שני הסגנונות: דאנס-פופ וסינת'פופ, בשונה מאלבום הבכורה שהיה משויך לסוגת הפופ רוק.
ברוב הרצועות באלבום יש שימוש באוטו-טיון.
האלבום קיבל ביקורות מעורבות ומבקרים העידו עליו כשיפור מהאלבום הראשון של הלהקה.
האלבום הגיע בארצות הברית למקום הרביעי במצעד האלבומים הרשמי של המדינה, תוך שנמכר בכ-66 אלף עותקים בשבוע הראשון לצאתו.
עד כה, הנפיק האלבום שני סינגלים שזכו להצלחה במצעד הבילבורד הוט 100. בינואר 2011 הוסמך האלבום כאלבום זהב על ידי איגוד תעשיית ההקלטות האמריקאי, ובכך הפך לאלבום הזהב השני של הלהקה.
"Round & Round" – השיר יצא לאור ב-22 יוני 2010 כסינגל המוביל מתוך האלבום.
השיר בעל אופי אלקטרוני ובעל מקצב טכנו.
כלפי השיר הופנו ביקורות חיוביות ממבקרי מוזיקה שונים.
כמו כן, הצליח השיר להגיע אל המקום ה-24 במצעד הבילבורד הוט 100, ובכך הפך לשירה המצליח ביותר של הלהקה באותה העתה הקליפ של השיר צולם במאי 2010 בבודפשט, הונגריה, בסמוך לצילומי הסרט "מונטה קרלו".
הקליפ יצא לאור ב-20 ביוני 2010 ושודר בערוץ דיסני, ומאוחר יותר עלה לערוץ ה-Vevo של הלהקה.
"A Year Without Rain" – השיר יצא לאור ב-7 בספטמבר 2010 כסינגל השני והאחרון מהאלבום, ומהווה גם את שיר הנושא מתוכו.
עבור השיר יצאה גרסה בשפה הספרדית שזכתה להצלחה ונקראה "Un Año Sin Lluvia".
גומז קראה לאלבום על שם השיר כי היא רצתה לבסס את כל השירים האחרים סביבו.
מבחינה מוזיקלית, השיר הוא שיר יורודאנס המשלב בתוכו את סגנון הדיסקו.
מבקרי המוזיקה נתנו לשיר ביקורות חיוביות והחמיאו להיותו בלדת דאנס.
קליפ השיר צולם במדבר מוהאבי שבקליפורניה.
בנוסף לכך, שודר הקליפ לראשונה ב-3 בספטמבר 2010 בערוץ דיסני, מיד לאחר הבכורה הטלוויזיונית של הסרט "קאמפ רוק 2: הג'אם האחרון".
השיר זכה למעמד פלטינה כפולה בארצות הברית, על מכירות של שני מיליון עותקים במדינה.
מקוםתאריםמכירות ברזיל (Pro-Música Brasil) זהב 20,000 קנדה (Music Canada) זהב 40,000 פולין (ZPAV) פלטינה 20,000 פורטוגל (AFP) זהב 10,000 הממלכה המאוחדת (BPI) כסף 60,000 ארצות הברית (RIAA) זהב 500,000
A Year Without Rain (בעברית: שנה ללא גשם) הוא סינגל שהוקלט על ידי להקת הפופ האמריקאית סלינה גומז & הסצנה.
השיר יצא לאור ב-7 בספטמבר 2010, כסינגל השני מתוך האלבום, A Year Without Rain.
השיר הגיע למקום ה-35 במצעד הבילבורד הוט 100, וה-30 במצעד שבקנדה.
השיר נכתב והופק על ידי לינדי רובינס וטובי גד.
השיר הוא שיר יורודאנס, המשלב בתוכו גם את סגנון הסינת'-פופ והאלקטרו.
השיר זכה לשתי מועמדויות בטקס "MuchMusic Video Awards", אך לא זכה בפרס.
בנוסף לכך, זכה השיר למעמד פלטינה כפולה בארצות הברית, על סך מכירות של שני מיליון עותקים.
הווידאו קליפ הנלווה שצולם עבור השיר הועלה ליוטיוב ב-30 באוגוסט 2010, כמה ימים לפני שיצא כסינגל.
הקליפ בוים על ידי כריס דולי וצולם בלוצרן, קליפורניה.
בקליפ ניתן לראות את סלינה גומז מהלכת במדבר.
נכון לינואר 2022, מונה הצפיות של הקליפ עומד על כ-259 מיליון צפיות.
גומז ביצעה את השיר כחלק מסיבוב ההופעות "Stars Dance Tour".
ב-21 בספטמבר 2010 ביצעה את השיר ברדיו דיסני יחד עם השיר "Round & Round".
ב-22 בספטמבר 2010 ביצעה את השיר בתוכנית האירוח של אלן דג'נרס, המופע של אלן דג'נרס.
ב-23 בספטמבר 2010 ביצעה את השיר בתוכנית בוקר טוב אמריקה יחד עם השיר "Round & Round".
ב-24 באוקטובר 2010 ביצעה את השיר ביריד מדינת אריזונה שנערך בפיניקס לצד סט שירים מסיבוב ההופעות "A Year Without Rain Tour".
ב-16 בנובמבר 2010 ביצעה את השיר בתוכנית הלילה "לופז טונייט" בהנחיית ג'ורג' לופז לצד הביצוע בשפה הספרדית לשיר, "Un Año sin Lluvia".
ב-1 בדצמבר 2010 ביצעה את השיר בתוכנית האירוח "שידור חי!
בין התאריכים ה-5 בדצמבר ועד 20 בדצמבר ביצעה גומז את השיר בסדרת המופעים השנתית, ג'ינגל בל כחלק ממחרוזת שירים הכללה גם את השירים "Off the Chain", "Rock God", "Round & Round" ו-"Naturally".
ב-5 בינואר 2011 ביצעה את השיר בטקס פרסי בחירת הקהל.
ב-5 במרץ 2011 ביצעה את השיר בפסטיבל המוזיקה השנתי "בורדרפסט" שנערך בטקסס לצד סט שירים מסיבוב ההופעות "A Year Without Rain Tour".
ב-6 במרץ 2011 ביצעה את השיר באירוע הרודיאו הגדול בעולם שנערך ביוסטון לצד סט שירים מסיבוב ההופעות "A Year Without Rain Tour".
ב-20 במרץ 2011 ביצעה את השיר כחלק מסט שירים ב"Concert for Hope".
ב-14 במאי 2011 ביצעה את השיר במופע השנתי וונגו טנגו שנערך בלוס אנג'לס.
ב-1 בדצמבר 2011 ביצעה גומז את השיר כחלק מסט שירים באירוע KDND's Jingle Ball בסקרמנטו.
ב-19 בינואר 2013 ביצעה גומז את השיר כחלק מסט שירים במופע התרמה של קרן החירום הבינלאומית של האומות המאוחדות לילדים בניו יורק סיטי.
מקוםתאריםמכירותאוסטרליה (ARIA)זהב35,000ארצות הברית (RIAA)פלטינה 2×2,000,000 מכירות + הזרמת מדיה בלבד
A Year Without Rain Tour (בעברית: סיבוב ההופעות "שנה ללא גשם") הוא סיבוב ההופעות השני של הלהקה האמריקאית סלינה גומז & הסצנה.
סיבוב הופעות זה התקיים שנה לאחר סיבוב ההופעות "Live in Concert" שהחל ב-15 בנובמבר 2009.
"Parachute" (גרסת כיסוי של שריל קול)
"" (גרסת כיסוי של פיקסי לוט)
A Winter Symphony (בעברית: סִימְפוֹנְיָה שֶׁל חֹרֶף) הוא אלבום האולפן העשירי של הזמרת-יוצרת האנגלייה שרה ברייטמן.
האלבום יצא לאור ב-4 בנובמבר 2008, בהוצאת חברת התקליטים מנהטן רקורדס.
האלבום הגיע למקום השלישי במצעד האלבומים הקלאסיים.
האלבום הופק על ידי פרנק פיטרסון, שהפיק לברייטמן גם את אלבומה הקודם שיצא באותה השנה, Symphony.
ביפן, זכה האלבום להצלחה רבה, כאשר הוענק לאלבום תואר הזהב, על סך מכירות של כ-129,350 עותקים.
איגוד תעשיית ההקלטות הקנדי (Music Canada) העניק לאלבום את תואר הזהב, על מכירות של למעלה מ-40,000 עותקים במדינה.
מקוםתאריםמכירותארצות הברית (RIAA)207,000טאיוואן (RIT)זהב7,000יפן (RIAJ)זהב129,350סין (SARFT)פלטינה30,000קנדה (Music Canada)זהב62,000
A Wider Bridge הוא מוסד ללא כוונת רווח אמריקאי-ישראלי-להט"בי אשר מטרתו הוא לחבר את קהילת הלהט"ב בארצות הברית ובישראל ולתמוך בזכויות להט"ב בישראל.
הארגון מתיוג כ"שוויון בישראל ושוויון לישראל".
כיום יש לארגון משרדים בסן פרנסיסקו, וושינגטון די.
סי., שיקגו, ניו יורק ותל אביב.
הארגון הוקם ב-2010 על ידי ארתור סלפיאן לאחר הרצח בברנוער.
סלפיאן סבר שיחסי הלהט"ב בין צפון אמריקה לישראל לא צריכים לבוא רק בעת משברים, אלא שיש לקשר באופן עקבי בין הקהילות בשתי המדינות.
הקבוצה מתמקדת גם במסר שאפשר להיות להט"בים וגם יהודים.
ב-2011, הארגון נקרא בשם Upstarter על ידי הקבוצה UpStart, קבוצת יזמות יהודית.
ב-2017, הארגון הודיע כי יחליפו את נשיא החברה ב-15 בינואר 2018 מארתור סלפיאן לטיי גרגורי.
הארגון עורך מצגות חינוכיות במקומות שונים ברחבי ארצות הברית, כולל קמפוסים במכללות, כדי לדבר על זכויות להט"ב בישראל.
הארגון מביא גם פעילים להט"בים ואמנים מישראל ברחבי ארצות הברית כדי לעזור לחנך אנשים על חיי התרבות הלהט"בית בישראל.
הארגון מחנך גם אנשים להט"בים יהודים כיצד להיות מנהיגים טובים יותר.
הארגון מתכנן ומממן טיולים שלוקחים אנשים להט"בים מארצות הברית למקומות שונים בישראל כדי שיוכלו ללמוד ולהתחבר ללהט"בים ולארגוני זכויות אדם בישראל ולפתח את כישורי המנהיגות שלהם.
הקבוצות נפגשות גם עם פלסטינים להט"בים ואתיופים.
Olivia Travel עושה חסות לטיול שמארגן הארגון במיוחד לנשים המתמקדות בסוגיות פמיניסטיות ולסביות בישראל.
הארגון מארח אירועים ספציפיים לחינוך הציבור בנושאים הנוגעים לפליטים הלהט"בים מהמזרח התיכון וצפון אפריקה.
הארגון פועל גם בגיוס כספים לארגונים המסייעים לאותם פליטים להט"בים.
ב-2016, הארגון תכנן להציג בהבית הפתוח במסגרת אירוע השנתי כוח המשימה הלהטב"קי הלאומי.
המצגת בוטלה על ידי כוח המשימה הלהטב"קי הלאומי בגלל הפגנות מצד פעילים אנטי-ישראליים.
הארגון קרא לבטל את הצגת המצגת באמצעות עתירה והודעה לעיתונות.
לאחר מכן, המצגת לא בוטלה.
המצגת אמנם נעשתה, אך הופרעה על ידי מפגינים ולא הושלמה.
לאחר מכן גינה כוח המשימה הלהטב"קי הלאומי את המחאה על אנטישמיות.
במצעד הדייקיות 2017 שהיה בשיקגו, ארצות הברית, גורשו 3 נשים שנשאו דגל הגאווה עם מגן דוד, סמל הייצוג של אנשים להט"בים יהודים.
המארגנים טענו כי הנשים והעפו מהמצעד מאחר שהמצעד היה אנטי-ציוני ופרו-פליסטיני ומאחר שאחרים הרגישו מאוימים מהם.
אחת מהנשים הייתה מנהלת אזורית של הארגון, והארגון יצא מאז נגד מצעד הדייקיות, וביקש מהמארגנים להתנצל.
גם הארגונים הליגה נגד השמצה, הקמפיין לזכויות אדם ומרכז שמעון ויזנטל התנגדו למעשה שנעשה.
"A World of Our Own" (בעברית: "עולם משלנו") הוא סינגל משנת 1965, שכתב טום ספירנגפילד, וזכה להצלחה בינלאומית בביצוע של להקת המשחרים.
הסינגל הגיע למקום ה-19 במצעד בילבורד הוט 100, ולמקום השני במצעד Easy Listening.
שלוש שנים לאחר מכן, הקליט את השיר "A World of Our Own" זמר הקאנטרי סוני ג'יימס.
זה היה השיר השישי שלו שהגיע למקום הראשון ברציפות, והלהיט ה-26 במספר שצעד במצעד מוזיקת הקאנטרי של ארצות הברית.
הסינגל שהה במקום הראשון במשך שלושה שבועות, והיה במצעד 15 שבועות בסך הכל.
גרסה נוצרית של השיר בהונג קונג
השיר תורגם לקנטונזית והפך לשיר נוצרי פופולרי בהונג קונג בשם "Can't forget God's love" (אי אפשר לשכוח את אהבת אלוהים) (主爱永难忘).
A Woman and a Man (בעברית: אישה וגבר) הוא אלבום האולפן השישי של הזמרת-יוצרת האמריקאית בלינדה קרלייל.
האלבום יצא לאור ב-11 בספטמבר 1996, בהוצאת חברת התקליטים קרייסליס רקורדס.
האלבום הגיע למקום השנים-עשר במצעד האלבומים הבריטי.
ב-AllMusic זכה האלבום לביקורת חיובית, תוך שהעניקו לו ציון של ארבעה כוכבי זהב מתוך חמישה בסך הכול.
באנטרטיינמנט ויקלי לעומת זאת, הפנו כלפי האלבום ביקורת שלילית, תוך שהעניקו לו ציון .
בביקורת נאמר כי "באלבום לא מדגישה קרלייל את הקול שלה כמו שצריך".
הסינגל הראשון מתוך האלבום "In Too Deep", זכה להצלחה כאשר הצליח להגיע למקום השישי במצעד הסינגלים הבריטי.
מקוםתאריםמכירותארצות הברית (RIAA)17,000הממלכה המאוחדת (BPI)זהב100,000
אזורתאריך יציאהחברת תקליטיםפורמטקטלוגיפן11 בספטמבר 1996EMI יפןתקליטורTOCP-50002הממלכה המאוחדת23 בספטמבר 1996קרייסליס724385354526אוסטרליה16 באוקטובר 1996853545-2
A Wonderful World (בעברית: עולם נפלא) הוא אלבום האולפן השביעי של הזמרת הסקוטית סוזן בויל.
האלבום יצא לאור ב-4 בנובמבר 2016 על ידי חברות התקליטים סייקו וקולומביה רקורדס.
האלבום הגיע למקום השביעי במצעד האלבומים של סקוטלנד.
A Whole New World (בגרסתו העברית: עולם חדש; בתרגום חופשי לעברית: עולם חדש לגמרי) הוא שיר מתוך הסרט "אלאדין" משנת 1992 שנכתב על ידי טים רייס והולחן על ידי אלן מנקן.
השיר מבוצע במקור על ידי בראד קיין וליאה סלונגה, ואילו בעברית מבוצע על ידי אלון אופיר ורמה מסינגר.
השיר הוקלט במקור על ידי הזמרים בראד קיין וליאה סלונגה בתפקיד הדמויות הראשיות אלאדין והנסיכה יסמין.
השיר הוא בלדה המשמשת כשיר הנושא של הסרט.
בשנת 1992 זכה השיר בפרס אוסקר לשיר המקורי הטוב ביותר בטקס פרסי אוסקר ה-65.
בשנת 2020 ערכה תחנת הרדיו הישראלית גלגלצ את "מצעד שירי דיסני", בו הגיע השיר בגרסתו האנגלית אל המקום הראשון, ואילו בגרסתו העברית הגיע השיר למקום ה-27.
לשיר הוקלטו גרסאות כיסוי רבות בידי אמנים שונים, בהם ניק לאשיי, ג'סיקה סימפסון, פיבו בריסון ורגינה בל שזכו בפרס גראמי לשיר השנה עבור ביצועם בשנת 1992, ומנה מסעוד ונעמי סקוט כאלאדין והנסיכה יסמין בהתאמה בלייב אקשן המוזיקלי משנת 2019 "אלאדין".
ארגוןרשימהמיקוםמקורבילבורד100 שירי דיסניוורס הגדולים בכל הזמנים6
האלבום כולל מספר גרסאות: הגרסה הרגילה - גרסה אשר כוללת 5 שירים, גרסת 2014 - גרסה מחודשת של האלבום אשר יצאה שנה לאחר מכן וכוללת 3 שירים נוספים וגרסת טארגט - גרסה שיצאה בלעדית בטארגט בלבד וכוללת 10 שירים.
A Very Trainor Christmas הוא אלבום חג המולד הראשון של הזמרת האמריקאית מייגן טריינור, ואלבום האולפן השביעי שלה.
האלבום יצא לאור ב-30 באוקטובר 2020 דרך חברת התקליטים אפיק רקורדס וחברת התקליטים של טריינור, Honest OG Recordings.
האלבום כולל גרסאות כיסוי לשירי חג המולד יחד עם שישה שירים מקוריים של טריינור.
A Written Testimony הוא אלבום הבכורה של הראפר האמריקאי ג'יי אלקטרוניקה.
האלבום יצא לאור ב-13 במרץ 2020, על ידי חברת התקליטים רוק ניישן.
האלבום יצא כ-13 שנים לאחר הפרויקט הקודם שהוציא אלקטרוניקה, מיקסטייפ הבכורה שלו, , משנת 2007. האלבום הוקלט בכ-40 יום, מדצמבר 2019 עד לפברואר 2020. האלבום נתמך על ידי הסינגל "Shiny Suit Theory", בהשתתפות ג'יי זי ודה-דרים, שיצא לאור בנובמבר 2010, ומאוחר יותר יצא כסינגל בפלטפורמת טיידל בספטמבר 2018.
ברוב הרצועות של האלבום, מופיעים קולות רקע של ג'יי זי והופעות אורח של טראוויס סקוט ודה-דרים.
לואי פארחאן, ג'יימס בלייק, ג'יימס פונטלרוי ואמנים אחרים מספקים שירה נוספת.
האלבום הופק בעיקר על ידי ג'יי אלקטרוניקה, שהפיק שש מתוך עשר רצועות, יחד עם סוויז ביטס , היט-בוי, דה אלכימיסט, נו איי.די.
מבחינה לירית, האלבום מושפע מתורת אומת האסלאם.
האלבום זכה לשבחים רבים מצד מבקרי המוזיקה, תוך שמבקרים רבים שיבחו את הראפ וההפקה של אלקטרוניקה, אם כי מילים שנויות במחלוקת מסוימות אופיינו כאנטישמיות.
האלבום הגיע היישר אל המקום ה-12 במצעד הבילבורד 200.
בנובמבר 2020, הוכרז כי האלבום קיבל מועמדות לפרס גראמי בקטגוריית "אלבום הראפ הטוב ביותר" בטקס פרסי גראמי ה-63.
A Woman (בעברית: אישה) הוא אלבום הבכורה של הראפית האמריקאית, קווין הרבי.
האלבום יצא לאור ב-21 במאי 2021, על ידי חברת התקליטים "Checkbook".
לאחר שהרבי סיימה להוציא בין השנים 2017–2020 את תשעת מיני-אלבומיה, באוקטובר 2020, החלה לעבוד על אלבום הבכורה שלה.
"Juice" יצא לאור ב-13 באפריל 2021, כסינגל הראשי של האלבום.
מדינהתאריך יציאהפורמטחברת תקליטיםמקורעולם21 במאי 2021תקליטור • תקליט • הורדה דיגיטלית • סטרימינג • קלטת שמעCheckbook
"A Whiter Shade of Pale" (בעברית: "גָּוֶן בָּהִיר יוֹתֵר שֶׁל חִוָּרוֹן") הוא שיר שהוקלט על ידי הזמרת-יוצרת האנגלייה שרה ברייטמן, מתוך אלבום האולפן השביעי שלה, La Luna.
השיר יצא לאור ב-16 באוקטובר 2000, כסינגל השלישי מתוך האלבום, על ידי חברות התקליטים איסט וסט רקורדס אנג'ל רקורדס.
הוא נכתב על ידי גארי ברוקר, קית' ריד ומת'יו פישר והופק על ידי פרנק פיטרסון.
"A Whiter Shade of Pale" מבוסס על שיר בעל אותו השם, מאת פרוקול הארום שיצא לאור במאי 1967, כחלק מהאלבום, Procol Harum.
שירה של ברייטמן זכה להצלחה חסרת תקדים כאשר נוגן ביפן ללא הרף, עד שהצליח לכבוש את פסגת המצעד, שם נשאר במשך תשעה עשר שבועות, דבר אשר הופך אותו לאחד מהשירים המצליחים ביותר בכל הזמנים במדינה.
הוא קיבל את תואר הזהב הכפול על ידי איגוד תעשיית ההקלטות היפני (RIAJ), והפך לאחד מהשירים הנמכרים ביותר במדינה בעשור הראשון של המאה ה-21. הוא נמכר בלמעלה מ-150,000 עותקים בשני פורמטים שונים במדינה.
בארצות הברית, זכה השיר להצלחה גם כן.
הווידאו קליפ של "A Whiter Shade of Pale" פורסם לראשונה ביוטיוב ב-7 בינואר 2013, והצליח לצבור למעלה מ-3 מיליון צפיות, על אף פרסמו לאחר שני עשורים מצאתו המקורית.
בחלק מהמדינות, הופץ השיר כסינגל כפול ביחד עם הלהיט "A Question of Honour" שנכלל באלבום האולפן הרביעי של ברייטמן, Fly.
במקור, נכתב השיר בשנות ה-60 של המאה ה-20. הטקסט המקורי שלו הכיל ארבעה בתים, אף על פי שרק שני הבתים הראשונים נכללו בהקלטה המקורית שלו.
להקת פרוקול הארום ביצעה את הבית השלישי של השיר בהופעות החיות שקיימה, ואת הבית הרביעי ביצעה לעיתים נדירות בלבד.
כמה עשורים לאחר יציאתו, הקליטה ברייטמן את אלבום האולפן השביעי שלה, La Luna, בין 1999–2000. במסגרת האלבום, הוחלט כי גרסה שתבוסס על "A Whiter Shade of Pale" המקורי, תיכלל באלבום, אך עם הפקה מוזיקלית שונה לגמרי מזו המקורית.
גרסתו הנמכרת ביותר של La Luna היא הגרסה האירופאית, אשר כללה בתוכה שלוש עשרה רצועות, פרט ל-"A Whiter Shade of Pale".
פרק זמן מסוים לאחר יציאת הגרסה האירופאית שלה La Luna, הוציאה ברייטמן את הגרסה האמריקאית שלו, בו נכלל "A Whiter Shade of Pale".
בשנת 2001, כאשר הוציאה את אלבום האוסף הראשון שלה, The Very Best of 1990–2000, הוחלט לכלול בו את השיר גם כן.
באותה השנה, יצא אלבום הווידאו, La Luna: Live in Concert, בו נכלל כרצועה ה-17. שלוש שנים לאחר מכן, כללה אותו באלבום ההופעה השני שלה, The Harem World Tour: Live from Las Vegas, ובאלבום הווידאו הנלווה שיצא בסמוך אליו.
בשנת 2006, כללה אותו באלבום האוסף הרביעי שלה, Diva: The Singles Collection.
בהתחלה, הוא הופץ ב-16 באוקטובר 2000 בארצות הברית בלבד, במטרה לקדם אותו כחלק מסיבוב ההופעות, "La Luna World Tour".
הפורמט בו הופץ היה תקליטור בהוצאתן של איסט וסט רקורדס ואנג'ל רקורדס.
בסמוך לכך, הופץ בברזיל אך בגרסת רמיקס ארוכה וערוכה.
בשאר רחבי העולם, הופץ "A Whiter Shade of Pale" החל מינואר 2001. בכמה מדינות הופץ כסינגל שיווקי בלבד; בחלקן, הוא הופץ כסינגל כפול ביחד עם "A Question of Honour", הלקוח מאלבום האולפן הרביעי של ברייטמן, Fly.
בישראל, הופץ "A Whiter Shade of Pale" במהדורה מוגבלת על גבי תקליטור, עם מדבקה מיוחדת לקידום מכירות.
ביפן, הופץ בכמה פורמטים שונים בהתאמה.
הווידאו קליפ הרשמי של השיר פורסם לראשונה ביוטיוב ב-7 בינואר 2013 ובוים בידי פול בויד.
בתחילת הקליפ, ניתן לראות את ברייטמן כשהיא נועלת נעלי עקב, לובשת שמלה בהירה ועטופה בבדים דקים המתנופפים ברוח.
מאחוריה, ישנם הרים והעלילה מתרחשת בלילה.
בהמשך לכך, ניתן לראות את הירח בשמיים ואותה, מתחילה לנוע ולבצע תנועות ריקוד מסוימות.
לאחר שהיא מבצעת כמה סיבובים, היא מביטה למצלמה ומתחילה לבצע את מילותיו של השיר.
לאורכו של הקליפ, ניתן לראות שימוש באפקטים חזותיים הגורמים לברייטמן להיראות בצורה כפולה, כשהיא ממשיכה לבצע תנועות ריקוד שונות.
הקונספט שלו עוסק בלילה, הירח ובברייטמן עצמה והוא צולם בצבעים קרים.
לקראת סוף הקליפ, ניתן לראות את ברייטמן כשהיא מתהלכת על הקרקע באזור בו היא נמצאת, כשהירח מאיר עליה.
בסופו, היא פותחת דלת מסוימת דרכה ניתן לראות את זריחת השמש.
נכון לינואר 2022, מונה הצפיות של הקליפ עומד על למעלה מ-3.9 מיליון צפיות.
בשנת 2006, יצא לאור אלבום הווידאו השמיני של ברייטמן, Diva: The Video Collection, בו נכלל הקליפ של "A Whiter Shade of Pale".
"A Whiter Shade of Pale" הופיע לראשונה במקום ה-38 במצעד הסינגלים היפני, כאשר יצא לאור.
לאחר מכן, קיימה ברייטמן במדינה הופעה שהובילה לכך שהוא נוגן ללא הרף ברדיו.
בעקבות כך, עלה למקום הראשון במצעד והצליח להישאר בפסגה במשך תשעה עשר שבועות לא רצופים, דבר שהפך אותו לאחד מהשירים הבודדים בכל הזמנים שהצליחו לעשות זאת.
מכירותיו במדינה עמדו על למעלה מ-150,000 עותקים; דבר שהוביל את איגוד תעשיית ההקלטות היפני (RIAJ) להעניק לו את תואר הזהב הכפול פרק זמן לאחר שיצא.
הוא הופץ במדינה בפורמטים שונים ושני עשורים לאחר מכן, עלה לרשתות ההזרמת מוזיקה השונות כדוגמת ספוטיפיי, אפל מיוזיק ודיזר.
בשאר רחבי העולם, זכה השיר להצלחה רבה גם כן.
בקנדה, הוא הופיע לראשונה במקום השביעי במצעד השירים הדיגיטליים ב-23 ביוני 2001, בעקבות מכירות דיגיטליות רבות במדינה.
הוא הצליח לשהות במצעד במשך 13 שבועות והיה לאחד משיריה המצליחים ביותר של ברייטמן במצעד.
במצעד שירי הדאנס קלאב של בילבורד הצליח הרמיקס של "A Whiter Shade of Pale" להגיע בשיאו למקום ה-41; הוא נשאר במצעד במשך חמישה שבועות.
במצעד סינגלי הדאנס/אלקטרוני המסחריים הצליח להגיע למקום הרביעי.
במרוצת השנים, הפך "A Whiter Shade of Pale" לאחד מהשירים המזוהים ביותר עם ברייטמן.
במרוצת השנים, ביצעה ברייטמן את "A Whiter Shade of Pale" בעשרות הופעות שקיימה ובאירועים טלוויזיוניים שונים.
ב-20 באוגוסט 2000, יצאה לסיבוב ההופעות העולמי השני שלה, "La Luna World Tour", במסגרתו ביצעה את השיר בחלק השני של כל הופעה, בתאריכים שאירעו בשנת 2000 בלבד.
עם זאת, "A Whiter Shade of Pale" היה השיר שפתח את ההופעות שהתקיימו בשנת 2001 במסגרת אותו סיבוב ההופעות.
שלוש שנים לאחר מכן, יצאה לסיבוב ההופעות העולמי השלישי שלה, "Harem World Tour", במסגרתו בוצע השיר בחלק השני של הופעה, בדומה לסיבוב ההופעות העולמי הקודם שקיימה.
לאחר שלא ביצעה את השיר בסיבוב ההופעות שעקב ל-"Harem World Tour", החליטה ברייטמן לכלול אותו כחלק מהמערכה השנייה של סיבוב ההופעות השישי שלה, "Sarah Brightman in Concert", שאירע בשנת 2009.
אותה ההופעה בה בוצע השיר אירעה במקסיקו סיטי, מקסיקו ב-1 בדצמבר 2016. לאחר מכן, חדלה ברייטמן מלבצע אותו בארבע ההופעות שקיימה מאוחר יותר.
ברייטמן ביצעה את "A Whiter Shade of Pale" בהופעה חיה שאירעה במסגרת אירוע ה-Fashion on Ice.
אזורתאריך יציאהפורמטחברת תקליטיםמקורארצות הברית16 באוקטובר 2000תקליטוראיסט וסט • אנג'לברזיל2000ישראלינואר 2001כלל העולםאיסט וסט • אנג'ל
A Wonderful World (בעברית: עולם נפלא) הוא אלבום אולפן משותף של זמר הג'אז האמריקאי טוני בנט והזמרת-יוצרת הקנדית קיי די לאנג.
זהו האלבום ה-50 במספר של בנט, והשמיני של לאנג.
הוציאה אותו לאור ב-5 בנובמבר 2002 חברת התקליטים קולומביה רקורדס.
האלבום זכה בפרס גראמי לאלבום הפופ הווקאלי העממי הטוב ביותר.
הוא מכר כ-500,000 עותקים ברחבי ארצות הברית.
על נתוני מכירות אלה, איגוד תעשיית ההקלטות האמריקאי העניק לו תואר תקליט זהב.
מקוםתאריםמכירות אוסטרליה (ARIA) פלטינה 70,000 קנדה (Music Canada) זהב 50,000 ארצות הברית (RIAA) זהב 500,000
A Woman's Heart (בעברית: לב של אישה) הוא אלבום האוסף הרביעי של הזמרת-יוצרת האמריקאית קריסטל גייל.
האלבום שיצא בנובמבר 1981 משתרע על פני תקופתה של גייל בחברת התקליטים ליברטי רקורדס, מה שהתגלה כשיא הקריירה שלה.
הוא הגיע למקום ה-40 במצעד אלבומי הקאנטרי של בילבורד ולא דורג במצעד הבילבורד 200.
את A Woman's Heart הוציאו זמן קצר לאחר יציאת אלבום האוסף השלישי של גייל, Favorites, בשנת 1981.
A Woman's Heart כלל עשר רצועות שהוקלטו בעבר בידי קריסטל גייל.
מתוך עשר הרצועות, רק שתיים הופצו כסינגלים ("This Is My Year for Mexico" ו-"One More Time") בעוד שהשאר נכללו באלבומי האולפן השונים של גייל.
"Hands" ושיר הנושא הוקלטו במקור עבור אלבום הבכורה שלה, (1975).
"Let's Do It Right" נכלל לראשונה באלבום האולפן השלישי שלה, (1976).
"Make a Dream Come True" הייתה הרצועה השביעית באלבום האולפן הרביעי שלה, (1977).
A Woman's Heart יצא במקור בנובמבר 1980 בהוצאת חברת התקליטים ליברטי רקורדס.
האלבום הופץ על גבי תקליט וגם כקלטת שמע.
A Woman's Heart הגיע בשיאו למקום ה-40 במצעד אלבומי הקאנטרי של בילבורד בשנת 1981. הוא לא הוליד אף סינגל או כל מהדורה מצליחה אחרת.
"A View to a Kill" (בעברית: "רצח בעיניים") הוא סינגל של להקת הגל החדש הבריטית דוראן דוראן, אשר יצא ב-6 במאי 1985. השיר שימש כשיר הנושא של הסרט "רצח בעיניים" ה-14 בסדרת סרטי ג'יימס בונד.
זהו השיר האחרון שבוצע בידי הלהקה בהרכב המקורי שלה, והוא נחשב לאחד השירים המצליחים ביותר בתולדותיה.
השיר נחשב גם לאחד משירי הבונד המצליחים ביותר בכל הזמנים.
זהו שיר הבונד היחיד שהגיע למקום הראשון בבילבורד הוט 100 בארצות הברית; הוא נמצא גם במקום השני במשך שלושה שבועות רצופים במצעד הסינגלים הבריטי.
All Time High, שיר הנושא של הסרט "אוקטופוסי", ה-13 בסדרת ג'יימס בונד (שביצעה ריטה קולידג'), נחשב לכישלון.
במהלך הפקת הסרט הבא בסדרה "רצח בעיניים", פגש בסיסט להקת דוראן דוראן ג'ון טיילור את אחד ממפיקי הסרט אלברט ברוקולי.
טיילור, מעריץ מושבע של ג'יימס בונד, חיווה את דעתו על כך שהשיר של אוקטופוסי היה גרוע.
ברוקולי שאל את טיילור אם הוא מסוגל לכתוב משהו יותר טוב, וטיילור השיב שכן.
כך נסללה הדרך לשיתוף הפעולה בין הפקת הסרט לחברי הלהקה.
דוראן דוראן כתבו את השיר בשיתוף פעולה עם המלחין הרשמי של הסדרה ג'ון בארי.
השיר שוחרר ב-6 במאי 1985, בסמוך למועד הקרנת הבכורה של הסרט בארצות הברית.
השיר שוחרר בצירוף קליפ אשר בו נראים חברי הלהקה כשהם צועדים ברחובות פריז.
הקליפ משלב גם סצנות מהסרט אשר מתרחשות בעיר.
הקליפ זכור במיוחד בשל סצנת הסיום שלו, אשר בה אישה צעירה פונה אל סולן הלהקה סיימון לה בון ושואלת אותו: "סלח לי, האם אתה לא..." הסולן קוטע אותה ומשיב: "בון, סיימון לה בון".
זהו שיר הבונד היחיד שהגיע למקום הראשון בבילבורד הוט 100 בארצות הברית; הוא היה נמצא גם במקום השני במשך שלושה שבועות רצופים במצעד הסינגלים הבריטי.
A Very Special Christmas (בעברית: חג מולד מיוחד מאוד) הוא האלבום הראשון בסדרת A Very Special Christmas של אלבומי אוסף בנושא חג המולד שהופקו לטובת הספיישל אולימפיקס.
האלבום יצא ב-12 באוקטובר 1987, וההפקה נוהלה על ידי ג'ימי איובין עבור A&M רקורדס.
בזכות האלבום גויסו מיליוני דולרים לספיישל אולימפיקס.
העטיפה עוצבה על ידי קית' הרינג.
ב-16 בינואר 1998, האלבום קיבל את תואר הפלטינה המרובעת על ידי איגוד תעשיית ההקלטות האמריקאי (RIAA).
נכון לנובמבר 2014, A Very Special Christmas הוא אלבום חג המולד/חג ה-19 הנמכר ביותר בארצות הברית בתקופת ה-SoundScan שעקבו אחרי מכירת המוזיקה (מרץ 1991 – היום), לאחר שנמכר ב-2,520,000 עותקים לפי SoundScan.
A Very Special Christmas הוא השם של סדרה מתמשכת של אלבומי אוסף מוזיקת חג המולד המוקלטים עבור הספיישל אולימפיקס.
הסדרה כוללת שירים המבוצעים על ידי אמנים ממגוון סוגות מוזיקליות, כמו U2, סטיבי ניקס, בון ג'ובי, מדונה, הסמאשינג פאמפקינס, נו דאוט, ויטני יוסטון, ראן די אם סי, ג'ייסון מראז, וילי נלסון, ברוס ספרינגסטין וטום פטי ושוברי הלבבות.
A Very Special Christmas היה הרעיון של המפיק המוזיקלי ג'ימי איובין, שרצה להפיק אלבום חג המולד כאמצעי להנצחת אביו.
הרעיון הוצע על ידי ויקי אשתו של איובין, כיוון שהיא הייתה מתנדבת בארגון.
הרב אלפרט וג'רי מוס, מייסדי A&M רקורדס, יחד עם בובי שריבר, עזרו למשפחה לממש את הפרויקט.
מאז יציאת האלבום הראשון ב-1987, הסדרה גייסה למעלה מ-100 מיליון דולרים לספיישל אולימפיקס, יותר מכל סדרת הטבות אחרת.
עטיפות כל האלבומים מעוצבות כאחד: ציור קו פשטני של אדם מחזיק תינוק (ייצוג מופשט של מרים אוחזת בישו התינוק) מאת קית' הרינג בסגנונו הרגיל.
כל אלבום מאופיין בעטיפה עם ערכת צבעים שונה.
להלן סדרת האלבומים שיצאו במרוצת השנים:
A Winter Garden: Five Songs for the Season הוא אלבום חג המולד והמיני-אלבום הראשון של הזמרת-יוצרת הקנדית לורינה מק'קניט שפורסם בשנת 1995, בהוצאת חברות התקליטים קווינלן רוד והאחים וורנר.
הוא כולל חמש רצועות: שלושה שירי חג המולד, העיבוד של מק'קניט לשירו של ארצ'יבלד למפמן "Snow" (שפורסם גם ב-To Drive the Cold Winter Away), ו-"Seeds of Love" האנגלי המסורתי.
כל הרצועות במיני-אלבום פורסמו מאוחר יותר באלבומה משנת 2008 A Midwinter Night's Dream.
המיני-אלבום הגיע למקום ה-93 במצעד האלבומים האוסטרלי.
A Way Out (בתרגום חופשי לעברית: דרך החוצה) הוא משחק פעולה-הרפתקאות קואופרטיבי משנת 2018, שפותח על ידי "Hazelight Studios" והופץ על ידי "Electronic Arts".
יצא למערכת הפעלה "Microsoft Windows" ולקונסולות פלייסטיישן 4 ואקסבוקס One ב-23 במרץ 2018.
המשחק עוקב אחר וינסנט מוראטי ולאונרד "ליאו" קארוסו שחוברים יחדיו למסע של בריחה מהכלא ונקמה בראש ארגון פשיעה.
בעודם חותרים להגשמת מטרותיהם עליהם לשתף פעולה ולהתמודד ביחד עם תנאי השטח, אויבים ובעיות מגוונות שצריך לפתור.
זכה בשנת 2019 בפרס המשחק מרובה משתתפים הטוב ביותר בטקס פרסי הבאפט"א ה-15 למשחקי וידאו .
המשחק תוכנן כמשחק וידאו קואופרטיבי במסך מפוצל כך שיש לשחק בו עם שחקן אחר דרך המחשב/הקונסולה המקומית או באמצעות שרת מקוון.
על מנת לשחק, די בכך שרק אחד משני השחקנים רכש את המשחק או את הגישה אליו באמצעות מנוי גיימינג, הואיל והמשחק כולל אופציית "Friend's Pass" (בתרגום חופשי לעברית: "מעבר חופשי לחבר"), במסגרתה הבעלים של המשחק יכול להזמין חבר לשחק עימו בחינם.
כל אחד מהשחקנים שולט בוינסנט או ליאו ויכול לבצע פעולות שמאפשרות לו לשתף פעולה עם השחקן השני בעודם חוקרים סביבות שונות, מתמודדים עם בעיות ומדי פעם מחויבים לבחור ביחד האם לאמץ את הגישה של וינסנט או של ליאו לעשיית דברים.
לאורך הדרך השחקנים נדרשים ליישם מכניקות משחק שונות ומגוונות על מנת לקדם את העלילה.
למשל באחד מאזורי המשחק, הממוקם באגם, וינסנט נדרש להכות במים על מנת להבריח דגים לכיוונו של ליאו שאוחז בחנית מאולתרת על מנת לתופסם.
לאורך המסע המשותף השחקנים יכולים גם לבחור להתחרות זה בזה במסגרת מיני-משחקונים שפזורים בשטח ומעשירים את חוויית המשחק, אך אינם נדרשים לקידום העלילה.
בשנת 1972, וינסנט מוראטי נשלח לכלא בגין הונאה ורצח.
שם הוא פוגש את לאונרד "ליאו" קארוסו שכלוא כבר חצי שנה בגין גניבה, תקיפה ושוד מזוין.
בעודם בקפיטריה, בריון שנשלח על ידי בוס הפשע הארווי מנסה לרצוח את ליאו, אך וינסנט מתערב וכתוצאה מכך שניהם נשלחים למרפאה, בזמן שהבריון מוכה למוות לאחר שדקר והרג סוהר.
במרפאה, ליאו מבקש את עזרתו של וינסנט לגנוב אזמל.
וינסנט נענה וחש שליאו מתכנן בריחה.
בתחילה ליאו מסרב אך לבסוף מסכים בחוסר רצון לשתף פעולה, אחרי שוינסנט מספר שגם לו יש טינה כלפי בוס הפשע הארווי.
על מנת לקדם את תוכנית הבריחה, וינסנט וליאו גונבים סדינים, לצורך יצירת חבל, ומשיגים כלי לפתיחת סורג.
השניים בורחים מהכלא בלילה גשום בעזרת עבודת צוות והכלים שנאספו.
לאחר שהתחמקו מהמשטרה במדבר, השניים מוצאים מחנה ריק ותופסים דגים להכנת אוכל.
וינסנט מספר שבעברו הוא היה בנקאי והארווי גרם לו להלבין כסף עבורו, רצח את אחיו והפליל אותו ברצח.
ליאו מתחיל לשתף את סיפורו אך מסוק משטרתי שטס בקרבתם גורם לשניים לעזוב את המקום.
הם מוצאים בית של זוג מבוגרים וגונבים משם בגדים, רובה ציד וכלי רכב.
השניים מתחמקים מהמשטרה שרודפת אותם.
הצמד מוצא אזור מיושב וליאו מספר שהוא והארווי גנבו אבן חן יקרת ערך, האורלוב השחור, אך כאשר ליאו ניסה למכור אותה, הארווי בגד בו על ידי הריגת הקונה שלהם וברח עם אבן החן, מה שהוביל לכליאתו של ליאו.
בפארק קרוואנים, ליאו בודק מה מצבם של אשתו לינדה ובנו אלכס, לפני שהוא הולך לאתר בנייה עם וינסנט.
הם מוצאים את ריי, אחד הפושעים הכפופים להארווי שעובד כמנהל עבודה, ולאחר מרדף הוא נלכד ומעונה על מנת לחשוף את מיקומו של הארווי – מקסיקו.
במסגרת התכנונים לנקום בהארווי, הצמד שודד תחנת דלק כדי לקנות רובים מסוחרת נשק, יסמין.
כשהשניים עוזבים, יסמין בוגדת בהם על ידי מסירת מיקומם להארווי.
בתא טלפון, וינסנט מתקשר לאמילי, טייסת, ומשכנע אותה להטיסם למקסיקו.
הוא לומד ממנה שאשתו, קרול, בדיוק עברה לידה.
הצמד מסכים ללכת לבית החולים ונתקלים ברוצח שנשלח על ידי הארווי.
בבית החולים וינסנט זוכה לראות את בתו שנולדה, ג'ולי, אך השניים נאלצים לעזוב כאשר שוטרים מקיפים את הבניין.
ליאו נתפס אך מצליח להימלט הודות לעזרתו של וינסנט.
למחרת, וינסנט וליאו פוגשים את הטייסת אמילי בהאנגר שלה והיא מטיסה אותם למקסיקו.
כאשר הם עושים את דרכם לאחוזה של הארווי, מתפתח קרב יריות.
לאחר שהם נלחמים בשומריו של הארווי, ובסופו של דבר בהארווי עצמו, השניים משתלטים עליו.
הם מאלצים אותו לוותר על אבן החן, האורלוב השחור, ולאחר שהוא מנסה לקחת אחד מהם כבן ערובה, הם הורגים אותו.
וינסנט וליאו חוזרים לארצות הברית באמצעות מטוסה של אמילי, אך לאחר הנחיתה הם מוקפים על ידי כוחות משטרה.
איש חוק לוקח את האורלוב השחור מליאו ומוסר אקדח לידיו של וינסנט.
נחשף כי גם וינסנט ואמילי הם סוכני FBI סמויים.
עוד נחשף כי בעבר, כאשר הארווי בגד בליאו במסגרת העסקה למכירת אבן החן, וינסנט היה חלק ממבצע עוקץ של גורמי אכיפת החוק והקונה שנרצח על ידי הארווי היה למעשה אחיו של וינסנט.
כשהוא חש נבגד, ליאו מכניע את וינסנט, לוקח אותו כבן ערובה וגונב ניידת משטרה כדי לברוח.
בעודו מנסה להתחמק מחסימה משטרתית, ליאו מתרסק עם הרכב במים.
ליאו גונב סירה בעוד וינסנט נאסף על ידי אמילי במסוק משטרתי.
במהלך מרדף וינסנט מנסה להרוס את מנוע הסירה של ליאו אך האחרון קופץ ממנה לפני שהיא מתרסקת לתוך מרבץ מכלי דלק.
ליאו נמלט לתוך מחסן בנמל.
אמילי מנחיתה את המסוק וביחד עם וינסנט הם רודפים אחרי ליאו לתוך המחסן.
ליאו מצליח לארוב לאמילי, לוקח את אקדחה ומורה לה לעזוב מכיוון שמבחינתו העימות הוא בינו לבין וינסנט.
קרב יריות בין וינסנט וליאו מסתיים בכך ששני הגברים פצועים, לא חמושים ומותשים על גג המבנה.
שניהם רואים את אחד האקדחים שלהם בקרבת מקום ומנסים להגיע אליו אך רק אחד מהם מצליח לעשות זאת ואז יורה בשני.
השניים חולקים רגעים אחרונים של ידידות לפני שהדמות שנורתה מתה מפצעיה.
אם וינסנט הוא השורד של קרב היריות, הוא מודיע ללינדה על מותו של ליאו ואז הוא חוזר לאשתו קרול בתקווה להציל את נישואיהם ולגדל יחדיו את בתם.
לצורך כך הוא מתפטר מה-FBI.
אם ליאו הוא השורד של קרב היריות, הוא לוקח מכתב התנצלות שהותיר וינסנט ומעביר אותו לאשתו קרול.
לאחר מכן הוא עוזב את העיר עם משפחתו בזמן שההלוויה של וינסנט מתקיימת.
שחקןדמותהערהפרופיל IMDbפארס פארס / Fares Fares לאונרד "ליאו" קארוסודמות בשליטת השחקןאריק קרוג / Eric Kroghוינסנט מוראטידמות בשליטת השחקןרוברט דוידה / Robert Davideהארוויפושעג'וליה רגנרסון / Julia Ragnarssonאמליטייסתאנדריאה דק / Andrea Deck לינדהאשתו של ליאוג'סיקה קלמד / Jessica Calmhedeקרולאשתו של וינסנט
לפי אתר הביקורות Metacritic, המשחק קיבל ביקורות חיוביות רבות מהמבקרים לצד ביקורות פושרות.
סטיבן טיילבי ואלכס סטינטון מהאתר "Push Square" העניקו למשחק ציון של 7 מתוך 10 לאחר ששיחקו בו יחדיו.
במרץ 2025 התפרסם שהמשחק מכר 11 מיליון עותקים.
Above הוא אלבומה היחיד של הסופרגרופ מד סיזן.
הסגנון באלבום הוא שילוב בין בלוז וגראנג'.
האלבום הוקלט במהלך תקופה נדירה של פיכחות מצידו של הסולן ליין סטאלי, שנאבק בהתמכרותו להרואין במשך יותר מעשור.
הבלדה "River Of Deceit" הפכה ללהיט מתוך האלבום.
השיר "Artificial Red" נכתב תוך-כדי אחת מההופעות.
כל האיורים באלבום וכן תמונת העטיפה צוירו בידי ליין סטאלי.
הצד השני של העטיפה האחורית כולל תמונה של חברי הלהקה, כשהכפפות של סטאלי, האופייניות למכורים כבדים להרואין, נראות בבירור.
מארק לאנגן, סולן סקרימינג טריז, שר ב"I'm Above" ו"Long Gone Day".
סטאלי כתב את מילות כל השירים, חוץ מ"Long Gone Day" שאותו כתב בשיתוף עם מארק לאנגן.
כל הלחנים מאת מד סיזן.
Absurd Minds הם הרכב מוזיקלי מהעיר דרזדן שבגרמניה היוצר מוזיקה המשלבת פיוצ'רפופ ו-אינדסטריאל.
סטפן גרוסמן - כותב שירים, תכנות ושירה.
טילו לדוויג - תכנותים וסינטים.
ההרכב הוקם בשנת 1995 על ידי סטפן גרוסמן וטילו לודוויג.
באותו זמן הם היו מושפעים מוזיקלית מסצנת האלקטרו של שנות ה-90.
מ-1995 עד 1999 הוציא ההרכב עצמאית 3 אלבומים שונים בכמות מצומצמת של עותקים.
בשנת 1999 הופיעו לראשונה על במה במועדון שבעיר דרזדן, חברת התקליטים "SCANNER" שמעה אותם והחליטה להחתים אותם.
בשנת 2000 הם הוציאו את הסינגל "Brainwash" ובעקבותיו יצא האלבום "Deception" הראשון החתום תחת חברת תקליטים שיצר תנועה לא קטנה בתוך סצנת האלקטרו.
באותה שנה הופעתם הראשונה הייתה ב-"Wave Gotik Treffen" שבלייפציג ובהמשך הופיעו ברחבי גרמניה.
בתחילת שנת 2001 התכוננו להפיק את תקליטם השני "Damn The Lie" ובמהלך ההפקה שילבו את טימו פישר כחבר רשמי של ההרכב.
האלבום יצא לאור וזכה להתלהבות של המעריצים והלהקה כתגובה הרחיבה את סיבוב ההופעות שלהם לשווייץ, בלגיה, דנמרק וכמובן גרמניה.
באוקטובר 2003 הוציאו את אלבומם השלישי "The Focus", בנוסף לאלבום הרגיל יצאה מהדורה מוגבלת כפולה ב-2000 עותקים בלבד.
הסינגל "Masterbuilder" שהקדים את יציאת האלבום הגיע למקום שני במצעד האלטרנטיבי הגרמני.
בנובמבר 2004 יצא אלבומם הרביעי "Noumenon".
בנוסף יצא מהדורה של אלבום כפול ובו דיסק בונוס בשם "PhaenomenoN" עם 5 מיקסים בלעדיים.
2001 Damn The Lie (מהדורה מוגבלת עם דיסק בונוס)
2003 The Focus (מהדורה מוגבלת עם דיסק בונוס)
2006 Noumenon (מהדורה מוגבלת עם דיסק בונוס)
Absolution הוא אלבום האולפן השלישי של להקת הרוק הבריטית מיוז.
האלבום יצא לאור ב-29 בספטמבר 2003 בבריטניה וכמעט חצי שנה מאוחר יותר, ב-23 במרץ 2004 בארצות הברית.
האלבום הניב את "Time Is Running Out", להיטה הגדול ביותר של הלהקה בארצות הברית, עד אז.
בניגוד לקודמיו, הפקת האלבום לא הוגבלה על ידי לוחות זמנים, וסיפקה ללהקה את כל מרחב הזמן לו נזקקו כדי לעבד את שיריה.
האלבום נכנס הישר לראש המצעד הבריטי וזמן קצר אחר כך גם לראשות המצעד הצרפתי.
האלבום הגיע לצמרת מצעדי האלבומים במדינות רבות.
האלבום הגיע למקום ה-107 בבילבורד האמריקאי.
עקב הפרש הזמן הגדול בין הגרסה האמריקנית והבריטית, נשאר האלבום במצעדים במשך זמן ארוך מהמקובל.
מהאלבום יצאו לאור חמישה סינגלים וכן סינגל צדקה מיוחד להורדה, Apocalypse Please.
Abraxas (אברקסס) הוא אלבומם השני של להקת סנטנה.
האלבום הוקלט בין 17 באפריל ל-2 במאי 1970, ויצא לשווקים בספטמבר 1970. באלבום בא לידי ביטוי סגנון המוזיקה הייחודי של סנטנה שהיה שילוב של רוק, בלוז, ג'אז, סלסה, ועוד.
שם האלבום נלקח מספרו של הרמן הסה "דמיאן".
את הציור שעל עטיפת האלבום, צייר הצייר היהודי מתי קלארווין.
באפריל 1998 פורסמה גרסה מחודשת לאלבום, והיא כללה שלושה שירים שלא היו באלבום המקורי.
הלהיט שבלט באלבום היה "Black Magic Woman" (בישראל התפרסם כ"אשת הקסם השחור"), שהיה גרסת כיסוי לשירם של להקת פליטווד מק והגיע למקום הרביעי במצעד הלהיטים האמריקאי.
הקטע האינסטרומנטלי השקט "Samba Pa Ti" הפך ברבות השנים לקטע פופולרי וזכה גם לגרסאות כיסוי של חוזה פליסיאנו ואנז'ליק קיג'ו.
בשנת 2003 דורג האלבום במקום ה-205 ברשימת האלבומים הגדולים בכל הזמנים של המגזין רולינג סטון.
קרלוס סנטנה - גיטרה, שירה, והפקה
גרג רולי - קלידים, ושירה
דייוויד בראון - גיטרה בס, טכנאי קול
חוזה "צ'פיטו" אריאס - טימבלס, כלי הקשה, קונגה
מייק קארבלו - כלי הקשה, קונגה
הם היכולים להופיע בצורה פרזיטית ולא פרזיטית וחיים במקורות מים עומדים.
בצורת הציסט, גודלו 13-19 מיקרון, בעל גרעין בודד, המעטה החיצוני פוליגונלי והפנימי מקומט ומכיל נקבוביות.
כ-trophozoite גודלו 30 מיקרון, המעט החיצוני מחוספס בעל מספר התארכויות (פסאודפודיה) בעל גרעין בודד.
לא קיימת צורת חיים חופשית (ללא מאחסן).
אצל אנשים עם מערכת חיסון תקינה, דלקת של הקרנית (keratits) בדרך כלל קשורה לעדשות מגע מזוהמות.
במקרה של מערכת חיסון מוחלשת,chronic granulomatous encephalitis, דלקת חריפה של המוח.
תקופת דגירה של 7-10 ימים.
עם התפתחות המחלה אצל חולים עם פגיעה במערכת החיסון עלולים להופיע כאבי ראש, חום גבוה והתקפי פרכוסים.